b"\n_START_ARTICLE_\nHabitatge al carrer Nou, 13\n_START_SECTION_\nDescripci\xc3\xb3\n_START_PARAGRAPH_\nEdifici entre mitgeres de tres plantes i coberta de doble vessant a fa\xc3\xa7ana situada al costat esquerre del carrer Nou. Cosnta de dues crugies i la fa\xc3\xa7ana est\xc3\xa0 arrebossada i pintada, a excepci\xc3\xb3 dels marcs de les obertures de primer pis, de pedra sorrenca._NEWLINE_La planta baixa consta d'un portal de garatge de porta met\xc3\xa0l\xc2\xb7lica i una porta d'acc\xc3\xa9s als pisos superiors._NEWLINE_El primer pis cont\xc3\xa9 un balc\xc3\xb3 i una finestra emmarcats de pedra en grans blocs i amb llindes monol\xc3\xadtiques. La base del balc\xc3\xb3 tamb\xc3\xa9 \xc3\xa9s monol\xc3\xadtica, amb motllures, i la barana, de decoraci\xc3\xb3 senzilla de barrots prism\xc3\xa0tics i alguns en espiral._NEWLINE_El segon pis consta de dues finestres d'obra de rajola i ciment i ampit de placat de pedra. El r\xc3\xa0fec \xc3\xa9s de dues fileres, una de rajola plana i una de teula.\n_START_SECTION_\nHist\xc3\xb2ria\n_START_PARAGRAPH_\nCasa originaria del segle XVIII amb reformes durant els segles XIX i XX."